CELEX: 22010D0080
Language: mt
Date: 2010-06-11 00:00:00
Title: Deċiżjoni tal-Kumitat Konġunt taż-ŻEE Nru 80/2010 tal- 11 ta’ Ġunju 2010 li temenda l-Protokoll 31 tal-Ftehim taż-ŻEE dwar kooperazzjoni f’oqsma speċifiċi lil hinn mill-erba’ libertajiet

16.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/41
               
            DEĊIŻJONI TAL-KUMITAT KONĠUNT TAŻ-ŻEE
      Nru 80/2010
      tal-11 ta’ Ġunju 2010
      li temenda l-Protokoll 31 tal-Ftehim taż-ŻEE dwar kooperazzjoni f’oqsma speċifiċi lil hinn mill-erba’ libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 109/2008 tas-26 ta’ Settembru 2008 (1)
                  
               
            
                  (2)
               
               
                  Huwa xieraq li l-kooperazzjoni tal-Partijiet Kontraenti fil-Ftehim għandha tiġi estiża biex tinkludi d-Deċiżjoni Nru 922/2009/KE tal-Parlament Ewropew u tal-Kunsill tas-16 ta’ Settembru 2009 dwar soluzzjonijiet ta’ interoperabbiltà għall-amministrazzjonijiet pubbliċi Ewropej (ISA) (2).
               
            
                  (3)
               
               
                  Il-Protokoll 31 tal-Ftehim għandu għalhekk jiġi emendat sabiex jinkludi din l-estensjoni tal-kooperazzjoni li se tidħol fis-seħħ mill-1 ta’ Jannar 2010,
               
            IDDEĊIEDA KIF ĠEJ:
      Artikolu 1
      Il-Protokoll 31 tal-Ftehim għandu jiġi emendat kif speċifikat fl-Anness ta’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Hija għandha tapplika mill-1 ta’ Jannar 2010.
      Artikolu 3
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Ġunju 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 309, 20.11.2008, p. 39.
      
         (2)  ĠU L 260, 3.10.2009, p. 20.
      
         (*)  Mhuma indikati l-ebda rekwiżiti kostituzzjonali.
      
         ANNESS
         GĦAD-DEĊIŻJONI TAL-KUMITAT KONĠUNT TAŻ-ŻEE Nru 80/2010
         L-Artikolu 17 (Skambju telematiku ta’ dejta) tal-Protokoll 31 għall-Ftehim għandu jiġi emendat kif ġej:
         
                     (a)
                  
                  
                     Fl-ewwel paragrafu 1 il-kliem “paragrafu 5(a)” u “paragrafu 5(b)” għandhom jiġu sostitwiti b’ “paragrafu 6(a)” u “paragrafu 6(b)”.
                  
               
                     (b)
                  
                  
                     Is-sottoparagrafu li ġej għandu jiżdied mal-paragrafu 1:
                     “L-Istati tal-EFTA għandhom, mill-1 ta’ Jannar 2010, jipparteċipaw fil-proġetti u l-attivitajiet tal-programmi tal-Unjoni msemmija fil-paragrafu 6(c), sakemm dawn il-proġetti u attivitajiet jappoġġjaw kooperazzjoni oħra tal-Partijiet Kontraenti.”
                  
               
                     (c)
                  
                  
                     Fit-tieni paragrafu l-kliem “paragrafu 5” għandu jiġi sostitwit b’ “paragrafu 6”.
                  
               
                     (d)
                  
                  
                     Fit-tielet paragrafu l-kliem “paragrafu 5(a)” għandu jiġi sostitwit b’ “paragrafu 6(a)”.
                  
               
                     (e)
                  
                  
                     Fir-raba’ paragrafu l-kliem “paragrafu 5(b)” għandu jiġi sostitwit b’ “paragrafu 6(b)”.
                  
               
                     (f)
                  
                  
                     Il-paragrafu 5 għandu jiġi numerat mill-ġdid bħala paragrafu 6.
                  
               
                     (g)
                  
                  
                     Il-paragrafu li ġej għandu jiddaħħal wara l-paragrafu 4:
                     “5.   L-Istati tal-EFTA għandhom jipparteċipaw b’mod sħiħ, mill-bidu tal-kooperazzjoni fil-programm imsemmi fil-paragrafu 6(c), mingħajr id-dritt ta’ vot, fil-partijiet relevanti taż-ŻEE tal-Kumitat dwar soluzzjonijiet ta’ interoperabbiltà għall-amministrazzjonijiet pubbliċi Ewropej (il-Kumitat ISA), li jassisti lill-Kummissjoni Ewropea fl-implimentazzjoni, l-amministrazzjoni u l-iżvilupp ta’ dak il-programm, f’dak li jirrigwarda partijiet tal-programm dwar il-proġett releventi taż-ŻEE.”
                  
               
                     (h)
                  
                  
                     L-inċiż li ġej għandu jiġi miżjud fl-aħħar tal-paragrafu 6:
                     
                                 “(c)
                              
                              
                                 bil-ħsieb ta’ parteċipazzjoni mill-1 ta’ Jannar 2010:
                                 
                                             —
                                          
                                          
                                             
                                                32009 D 0922: Deċiżjoni Nru 922/2009/KE tal-Parlament Ewropew u tal-Kunsill tas-16 ta’ Settembru 2009 dwar soluzzjonijiet ta’ interoperabbiltà għall-amministrazzjonijiet pubbliċi Ewropej (ISA) (ĠU L 260, 3.10.2009, p. 20).”